Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 21/13/6613	Žiar nad Hronom, 21.3.2013
EEČ : 2-52-62-2013

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona  spáchaný formou spolupáchateľstva podľa § 9 odsek 2 Trestného zákona číslo 140/1961 Zb. účinného do 01.01.2006

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 dňa 13.02.2002 po vzájomnej dohode s obv. XXXXX, nar. XXXXX,v Žarnovici na Ul. Bystrickej v pobočke spoločnosti XXXXX, s. r. o. XXXXX, požiadal o poskytnutie úveru vo výške 8 000,- Sk (265,55 €), pričom k žiadosti predložil nepravdivé potvrdenie o výške príjmu a falošnú pracovnú zmluvu, ktoré potvrdenie mu vystavil obv. XXXXX, následne dňa 14.02.2002 uzatvoril so spoločnosťou XXXXX, s. r. o. XXXXX zmluvu o úvere číslo XXXXX s úverom vo výške  8 000,- Sk (265,55 €), ktorý sa zaviazal splácať v dvojtýždňových splátkach po 960,- Sk (31,87 €), z úveru vo výške 8 000,- Sk (265,55 €) si ponechal sumu  6 000,- Sk (199,16 €) a sumu vo výške 2 000,- Sk (66,39 €)  dal obv. XXXXX, pričom úver ďalej nesplácal, čím spoločnosti XXXXX s. r. o. XXXXX spôsobil s obv. XXXXX škodu vo výške 12 480,- Sk (414,26 €),

lebo je trestné stíhanie neprípustné podľa § 9 odsek 1 písmeno a Trestného poriadku, nakoľko je premlčané.

Odôvodnenie:
	Uznesením Obvodného oddelenia PZ Žarnovica ČVS:ORP-136/OBV-2002 zo dňa 21.10.2002  podľa § 160 ods. 1 Trestného poriadku bolo začaté trestné stíhanie a podľa § 163 ods. 1 Trestného poriadku vznesené obvinenie XXXXX za trestný čin podvodu podľa § 250 ods. 1 Trestného zákona spáchaný formou spolupáchateľstva podľa § 9 ods. 2 Trestného zákona číslo 140/1961  Zb., účinného do 01.01.2006, na tom skutkovom základe, že obv. XXXXX  dňa 13.02.2002 po vzájomnej dohode s obv. XXXXX, nar. XXXXX,v Žarnovici na Ul. Bystrickej v pobočke spoločnosti XXXXX s. r. o. XXXXX, požiadal o poskytnutie úveru vo výške 8 000,- Sk (265,55 €), pričom k žiadosti predložil nepravdivé potvrdenie o výške príjmu a falošnú pracovnú zmluvu, ktoré potvrdenie mu vystavil obv. XXXXX, následne dňa 14.02.2002 uzatvoril so spoločnosťou XXXXX s. r. o. XXXXX zmluvu o úvere číslo 6100056 s úverom vo výške  8000,- Sk (265,55 €), ktorý sa zaviazal splácať v dvojtýždňových splátkach po 960,- Sk (31,87 €), z úveru vo výške 8 000,- Sk (265,55 €) si ponechal sumu 6 000,- Sk (199,16 €) a sumu vo výške 2 000,- Sk (66,39 €)  dal obv. XXXXX, pričom úver ďalej nesplácal, čím spoločnosti XXXXX s. r. o. XXXXX spôsobil s obv. XXXXX škodu vo výške 12 480,- Sk (414,26 €),

	Uznesením Okresného úradu justičnej polície PZ Žiar nad Hronom ČVS:OÚJP-723/2002 zo dňa 21.04.2003 podľa § 173 ods. 1 písm. a) Trestného poriadku bolo prerušené trestné stíhanie obvinených XXXXX a XXXXX za trestný čin podvodu podľa § 250 ods. 1 Trestného zákona spáchaný formou spolupáchateľstva podľa § 9 ods. 2 Trestného zákona, nakoľko pre neprítomnosť obv. XXXXX nebolo možné vec náležite objasniť. 

	V priebehu vyšetrovania bolo zistené, že skutok, pre ktorý bolo vznesené obvinenie XXXXX a XXXXX je potrebné právne kvalifikovať ako trestný čin úverového podvodu podľa § 250a ods. 1 Trestného zákona. 

	Tiež bolo zistené, že obv. XXXXX dňa 15.09.2010 zomrel. 

	Podľa § 250a ods. 1 Trestného zákona číslo 140/1961 Zb., účinného do 01.01.2006, horná hranica trestnej sadzby odňatia slobody pre  trestný čin úverového podvodu je 3 roky. 

	Podľa § 67 ods. 1 písm. c) Trestného zákona číslo 140/1961 Zb., účinného do 01.01.2006, trestnosť činu zaniká uplynutím premlčacej doby, ktorá je 5 rokov, ak je horná hranica trestnej sadzby odňatia slobody najmenej 3 roky. 

	Z vyšetrovacieho spisu vyplýva, že v súčasnej dobe už obv. XXXXX uplynula uvedená premlčacia doba. Z odpisu z registra trestov bolo síce zistené, že obv. XXXXX bol rozsudkom Okresného súdu Žiar nad Hronom sp. zn. 3T 73/03 zo dňa 14.01.2004, právoplatným dňa 14.01.2004 odsúdený za spáchanie trestného činu ublíženia na zdraví podľa § 224 ods. 1 Trestného zákona k peňažnému trestu vo výške 5 000,- Sk, pričom skutok bol spáchaný dňa 20.08.2003. V danom prípade spáchaním tohto skutku došlo k prerušeniu premlčania trestného stíhania, nakoľko však nová premlčacia doba začala plynúť dňa 20.08.2003, trestné stíhanie bolo premlčané dňa 20.08.2008. 

	Podľa § 9 ods. 1 písm. a) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie premlčané.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je neprípustné podľa § 9 Trestného poriadku.

	Na základe týchto skutočností som rozhodla tak, ako je uvedené vo vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Klimentová
prokurátorka